คาดแผ่นดินไหวญี่ปุ่นกดหุ้นสัปดาห์หน้าลดลง
ศูนย์กสิกรไทย คาด หุ้นสัปดาห์หน้าปรับตัวลดลง จับตาเหตุแผ่นดินไหวในญี่ปุ่น
12 มี.ค. 2554

ศูนย์กสิกรไทย คาด หุ้นสัปดาห์หน้าปรับตัวลดลง จับตาเหตุแผ่นดินไหวในญี่ปุ่น 
บริษัทหลักทรัพย์กสิกรไทย จำกัด และ บริษัท ศูนย์วิจัยกสิกรไทย จำกัด ประเมินทิศทางการเคลื่อนไหวของดัชนีตลาดหุ้นไทยในสัปดาห์หน้า ระหว่างวันที่ 14-18 มีนาคม 2554 โดยมองว่า ดัชนีน่าจะปรับตัวลดลง โดยได้รับผลกระทบจากเหตุการณ์แผ่นดินไหว ในญี่ปุ่น
นอกจากนี้ คงจะต้องติดตาม สถานการณ์ทางการเมืองในประเทศ ความคืบหน้าของสถานการณ์ในตะวันออกกลาง และแอฟริกาเหนือ และการรายงานตัวเลขเศรษฐกิจที่สำคัญ โดยเฉพาะสหรัฐฯ อาทิ เครื่องชี้วัดที่อยู่อาศัย ดัชนีราคาผู้ผลิต ดัชนีราคาผู้บริโภค รวมทั้งผลการประชุม คณะกรรมการกำหนดนโยบายการเงินของธนาคารกลางสหรัฐฯ (FOMC)
ทั้งนี้ บริษัทหลักทรัพย์กสิกรไทย จำกัด คาดว่า ดัชนีจะมีแนวรับที่ 994 และ 978 จุด ขณะที่แนวต้านคาดว่า จะอยู่ที่ 1,018 และ 1,024 จุด ตามลำดับ